Þjóðinni er boðið á opnun Evrópsku kvikmyndahátíðarinnar í Reykjavík í kvöld þann 16. nóvember . Öllum landsmönnum er boðið að vera við opnun Evrópsku kvikmyndahátíðarinnar í Reykjavík í Bíó Paradís ( Reykjavík European Film Festival / REFF ) í kvöld kl. 19 . Hægt verður að velja um fjórar myndir sem allar hefjast kl. 20 ; Alpana eftir Giorgos Lanthimos , Strák á hjóli eftir Dardenne bræður , Hafið djúpa bláa eftir Terence Davies og Gaurana eftir Olivier Dahan en boðið gildir meðan húsrúm leyfir svo það er gott að vera mætt snemma . Evrópsku kvikmyndahátíðinni í Reykjavík , sem fram fer í Bíó Paradís dagana 16. - 25. nóvember , er ætlað að gefa þverskurð af því besta sem álfan hefur uppá að bjóða í bíói á síðustu misserum . Almennt miðaverð á hátíðina er aðeins kr. 500 og hægt verður að kaupa fimm mynda passa fyrir aðeins kr. 2000 . Okkur finnst þetta frábært tilboð og um að gera að drífa sig í bíó því eins og fleiri þá er alltaf svo frískandi að horfa á eitthvað annað en Hollywood framleiðslu í bland og margar af okkar eftirlætis kvikmyndum koma einmitt frá Norðurlöndum eða Evrópu . Endilega drífðu þig í bíó í kvöld og taktu menningarlegu frænku þína með ! Það verður gaman ! Smelltu HÉR til að lesa meira um myndirnar á heimasíðu Bíó Paradís .